202 Linnsei Eocercitatio Botanico-Physica 



bus in ea contineri ante fecundationem, non minus in animalium 

 quam plantarum ovis ; in nihilum etiam redacta est ante allata sen- 

 tentia Morilandi, qui hac in re Leuwenhoekium imitari conatus est. 



§ XIX. 



Fecundationem fieri perspicuum nobis est, licet modum ejus oculis 

 subjieere non possimus. Quis enim tarn inconsideratus, ut credat 

 genituram maris ovum feminae non vivificare in regno animali, ideo 

 quod nondum satis demonstrari possit, quomodo fiat ? Sed quia uni- 

 cuique de conceptu animalium facilius persuadetur quam plantarum, 

 experimenta quae sequuntur mihi auxilio erunt : 



§ xx. 



a. Quidam florum tubam habent longam, brevia vero vasa sperma- 

 tica, quare farina genitalis sursum ferri et in infundibulum tubae im- 

 mitti non posse videtur, praesertim caelo humido et pluvioso ; ingru- 

 ente vero tempore, quo subtilis farina e testiculis decidit, infundibu- 

 lum tubae ad testiculos se incurvat (quod quidem artificium est sapi- 

 entissimi Creatoris, maxima dignum admiratione) ut impraegnetur, 

 haud multo aliter quam papilio femina, quae, cum a marito quaeritur, 

 prosternit se humi extensis alis, caudamque in altum tollit, quo com- 

 modius amplexum ejus recipiat. Deinde, cum tuba hujusmodi florum 

 incurvata fuerit, donee farina e testiculis effundi destiterit, in altum 

 rursus se tollit. Quid igitur opus esset ut tuba se incurvet ad tes- 

 ticulos eo ipso tempore quo farina effunditur, et hac effusa erigatur, 

 nisi ut a farina fecundetur ? 



§ xxi. 



j3. Agricolae omnes narrare solent, spicas minus ditari granis, cum 

 pluerit eo tempore quo seges fumat. Qui quidem fumus nihil aliud 

 est nisi segetis farina seminal is e testiculis exiens ut tubis adhae- 

 rescat, a pluvia vero humi funditur, unde major vel minor sterilitas. 



Hortulani omnes praedicere norunt, fructum haud proventurum 

 esse cum pluvia in flores effusa fuerit, ut mala, pira, pruna, cerasa, 

 fabae &c. ; quod etiam de plantis sponte crescentibus valet. 



§ XXII. 



y. Maxima pars plantarum, testiculos ab ovario sejunctos in ea- 

 dem planta habentium (§ xm.), flores masculinos in eodem caule 

 supra flores femininos habet, ut farina testiculorum in tubas decidat 

 commodius, quam si flores feminini locum superiorem tenerent, et 

 ita farina sursum tenderet. Ex. gr. Mays, Typha, Cyperoides, alii- 

 que castrari possunt. 



§ XXIII. 



S. Ut accuratius summi Creatoris perspicias providentiam, ju- 

 cundum erit observare, omnium arborum amentacearum aeque flores 

 ipsos masculinos in nucamentis suis, ac flores femininos seu cirrhos 

 enasci et prasparari, quo farina genitalis decidat in tubas easdemque 

 fecundet prius quam folia harum arborum explicentur, quippe quae 

 alias tubas tegerent, adeoque aditum farinae prohiberent. Exempla 

 nobis sunt Corylus, Juglans, Quercus et Fagus. 



